વાત છે ઈ. સ. ૧૯૪૨ના કલકત્તાની. અજિત બૅનરજી (આનંદ તિવારી) નામનો જુવાનિયો બીજા એક જુવાનિયા બ્યોમકેશ બક્ષી (સુશાંત સિંહ રાજપૂત) પાસે આવીને કહે છે કે મારા પપ્પા બે મહિનાથી ગાયબ છે, શોધી આપ. એટલે શીખાઉ જાસૂસ એવા બ્યોમકેશનું દિમાગ કામે લાગી જાય છે. તે એક પછી એક અંકોડા મેળવવા માંડે છે, પરંતુ એક જવાબ નવા સવાલો અને હત્યાઓ લઈને સામે આવે છે. છેલ્લે જ્યારે આખી બાજી છતી થાય છે ત્યારે ખબર પડે છે કે આખાય ખૂની ખેલની ચોપાટ બહુ મોટી હતી.